קנדי מונטגומרי

קנדיס לין מונטגומרי (לבית וילר; נולדה ב-15 בנובמבר 1949) היא אישה אמריקאית שהואשמה ברצח אשת המאהב שלה, בטי גור, בעיירה ויילי, טקסס, ב-13 ביוני 1980, וזוכתה על ידי חבר מושבעים, לאחר שהתקבלה טענתה להגנה עצמית. במהלך התקיפה הוכתה גור 41 פעמים במכות גרזן.

== רקע ==
מונטגומרי, שהייתה בת 30 בעת המקרה,<ref name=":2"></ref> נישאה לפט מונטגומרי, מהנדס חשמל.<ref name=":0"></ref> לזוג נולדו שני ילדים – בת ובן.<ref name=":0" /> בשנת 1977 הם עברו למחוז קולין שבטקסס ,<ref name=":0" /> ולקחו חלק פעיל בכנסייה המתודיסטית של לוקאס.<ref name=":0" /><ref name=":1"></ref> מונטגומרי התיידדה עם בטי גור, מורה בחטיבת הביניים,<ref name=":2" /> שאותה פגשה בטקס בכנסייה.<ref name=":1" /> גור התגוררה בקרבת מקום עם שני ילדיה ובעלה, אלן, איתו ניהלה מונטגומרי רומן מחוץ לנישואים.<ref name=":2" /><ref></ref>

ביום שבו בטי גור נרצחה, בעלה אלן היה מחוץ לעיר. כאשר לא הצליח להשיג את אשתו בטלפון, הוא ביקש מהשכנים שלהם שילכו ויבדקו את ביתם. לאחר שנכנסו בכוח אל בית המשפחה, הם גילו את גופתה המבותרת של גור בחדר הכביסה.<ref name=":2" /> בתה התינוקת בת'אני, שבזמן המקרה ישנה במיטתה בחדר, נמצאה ערה, בוכה ומכוסה בצואה שלה לאחר שהושארה במשך 13 שעות ללא השגחה.<ref name=":2" />
מיקומה של העיירה וויליי במחוז קולין, טקסס

== המשפט ==
בית המשפט של מחוז קולין במקיני, טקסס, 2012
קנדי מונטגומרי<ref></ref> יוצגה על ידי עורך הדין האזרחי דון קראודר והסנגור הפליל<nowiki/>י רוברט אודשן. המשפט, אשר נערך במקיני, טקסס, נמשך שמונה ימים בלבד. השופט אשר מונה לנהל את המשפט היה שופט המחזור טום ריאן.<ref name=":3"></ref> בבית המשפט מונטגומרי טענה להגנה עצמית, ועל כך שהיא הגנה על עצמה לאחר שהותקפה על ידי גור, אשר התעמתה עם מונטגומרי בנוגע לרומן שלה עם אלן, בעלה של בטי.<ref name=":3" /><ref></ref> במהלך המשפט היא אמרה כי נאלצה להשתמש בגרזן לאחר שגור ניסתה לתקוף אותה עם אותו גרזן כמה רגעים לפני כן.<ref name=":3" />

בדיקת הפוליגרף שעברה מונטגומרי לפני תחילת המשפט הצביעה על כך שהיא דוברת אמת.<ref name=":3" /><ref></ref> לעומת זאת, התובע המחוזי טום אוקונל טען שמונטגומרי לא הייתה חייבת לתקוף את גור ויכלה לברוח מהמקום.<ref name=":3" /> בנוסף, הוא טען בפני חבר המושבעים כי 41 מכות הגרזן שהנחיתה מונטגומרי על גור, אינה מידתית ביחס לטענה של הגנה עצמית.<ref name=":3" /> ב 30 באוקטובר 1980 חבר השופטים שמנה תשע נשים ושלושה גברים, קבע כי מונטגומרי נמצאה לא אשמה ברצח בטי גור.

== התגובות לאחר המשפט ==
פסק הדין זכה לביקורת רבה מהקהילה. המונים קראו "רוצחת! רוצחת!" בגנותה של מונטגומרי כאשר יצאה מבית המשפט בעקבות זיכויה.<ref name=":3" /> אביה של בטי גור, בוב פומרוי, אמר:<blockquote>"עד כמה שהדבר נוגע לי, הצדק ייצא לאור. היא זו שצריכה לחיות עם זה. . . לא הייתי אומר שאני מרוצה מפסק הדין. אנחנו לא יודעים ולעולם לא נדע מה קרה."<ref></ref></blockquote>לאחר המשפט עברו משפחת מונטגומרי למדינת ג'ורג'יה וגרו בקרבת הוריה של קנדי. זמן מה לאחר מכן קנדי ופט בעלה התגרשו. כיום קנדי עדיין גרה במדינת ג'ורג'יה, נושאת את שם הוריה ווילר ועובדת ביחד עם בתה כמטפלת בילדים ומבוגרים הלוקים בתחושות דיכאוניות. <ref></ref>

בשנת 1984 יצא לאור הספר "עדות של אהבה: סיפור אמיתי של תשוקה ומוות בפרוורים". הספר, שנכתב על ידי העיתונאים ג'ון בלום וג'ים אטקינסון מדאלאס בוחן את המקרה והאירועים שקרו בעקבות המשפט.<ref></ref>

== הופעות בקולנוע בטלוויזיה ==
בשנת 1990 יצא לאקרנים הסרט "הריגה בעיירה קטנה" אשר מבוסס על המקרה.

בשנת 2022 עלתה לראשונה בהוּלוּ מיני סידרה בשם "קנדי", בכיכובה של השחקנית ג'סיקה בייל שמגלמת את מונטגומרי.<ref></ref>

באפריל 2023 עלתה ב-HBO MAX מיני סדרה בת 7 פרקים בשם אהבה ומוות, שנכתבה על ידי דייוויד אי קלי. בסדרה מככבים אליזבת אולסן המגלמת את קנדי, וג'סי פלמונס המגלם את בעלה של בטי, אלן גור.

== קישורים חיצוניים ==
*

== הערות שוליים ==

קטגוריה:טקסס: אישים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949